אקוופינה

נורה לאם (באנגלית: Nora Lum; נולדה ב-2 ביוני 1988), המוכרת בשם הבמה אקוופינה (Awkwafina), היא שחקנית, קומיקאית, ראפרית, מדבבת, סופרת, ומנחת טלוויזיה אמריקאית. היא שיחקה בסרטים "אושן 8", "עשיר בהפתעה", "ג'ומנג'י: השלב הבא". בשנת 2019 שיחקה בסרט "הפרידה", עליו זכתה בפרס גלובוס הזהב לשחקנית הקומית הטובה ביותר, מה שהפך אותה לאישה הראשונה ממוצא אסייתי שזוכה בפרס בקטגוריה זו. נורה לאם נולדה בשכונת קווינס, ניו יורק שבארצות הברית. אביה ממוצא סיני, ואמה מהגרת מקוריאה הדרומית. אימה מתה כשהייתה בת 4, והיא גודלה על ידי אביה, וסבה וסבתה מצד אביה. בתיכון היא למדה לנגן על חצוצרה ובסגנון הג'אז. בגיל 16 היא החליטה לאמץ את שם הבמה אקוופינה (שיבוש אותיות של חברת בקבוקי המים האמריקאית, Aquafina(אנ')). היא בוגרת אוניברסיטת הציבורית שבאולבני בהתמחות ללימודי נשים ולעיתונאות, והיא אף נסעה ללמוד מנדרינית במשך שנתיים בבייג'ינג, סין. ב-2014 השתתפה אקוופינה בשישה פרקים בעונה השלישית של הסדרה "Girl Code". שנה לאחר מכן, היא אף השתתפה בסדרת הספין אוף בשם "Girl Code Live" ששודרה ב-MTV. בשנת 2016 היא הופיעה בסרט הדוקומנטרי "Bad Rap" שהוקרן בפסטיבל הסרטים טרייבקה. באותה שנה היא שיחקה בתפקיד משני בסרט הקומדיה "שכנים 2" ודיבבה דמות בסרט האנימציה "חסידודס". ב-2017 היא שיחקה בתפקיד משנה בסדרה הקומדיה של רשת הולו, "Future Man". כראפרית היא הוציאה שני אלבומים; "Yellow Ranger" ו-"In Fina We Trust" בשנים 2014 ו-2018 בהתאמה. ב-2018 שיחקה אקוופינה בסרט הקומדיה "סוף התיכון" ובתפקיד משנה בסרטים "אושן 8" מטרילוגיית סרטי אושן לצד סנדרה בולוק, קייט בלאנשט ואן האת'וויי. באותה שנה היא שיחקה לצד קונסטנס וו בסרט "עשיר בהפתעה" בבימויו של ג'ון מ. צ'ו. באוקטובר באותה שנה, היא הנחתה את התוכנית "סאטרדיי נייט לייב", והפכה לאישה האמריקאית-אסייתית השנייה אחרי לוסי לו שמנחה את התוכנית. בתוכנית אקוופינה ציינה את לו ואת סנדרה או כמקור השראה עבורה. ב-2019 היא שיחקה בתפקיד ראשי בסרטה של לולו ואנג "הפרידה". בסרט היא מגלמת את בילי, נכדה שבאה לבקר את סבתה הגוססת בסין. הסרט זכה לביקורות מהללות,[דרוש מקור] ובפרט הופעתה של אקוופינה. על תפקידה בסרט הזה היא קיבלה מועמדויות לפרסים רבים וביניהם פרס גלובוס הזהב, פרס סטלייט ופרס מבקרי הקולנוע. באותה שנה היא דיבבה בסרט "אנגרי בירדס - הסרט 2", שיחקה בסרט הספרדי "אי השקרים" ובסרט "ג'ומנג'י: השלב הבא". ב-2020 דיבבה בסרט "בובספוג הסרט: מבצע הצלה". החל מ-2020 מככבת בסדרה הקומית "Awkwafina Is Nora from Queens", שהייתה גם שותפה ליצירתה. בקומיק-קון באותה שנה הוכרז שאקוופינה תשתתף בסרט של אולפני מארוול "שאנג-צ'י ואגדת עשר הטבעות" שעתיד לצאת ב-2021. היא תשחק לצדו של סימו ליו שיגלם את שאנג-צ'י. בשנת 2020 לוהקה לסרט הדרמה של בנג'מין קלירי "שירת הברבור" שישודר במהלך 2021 באפל TV פלוס. בשנת 2021 שיחקה בסרט "חדשות חמות במחוז יובה", ודיבבה בסרט "ריה והדרקון האחרון" את סיסו, דרקונית המים. היא עתידה להופיע בסרט "הנשף", ובעיבוד המחודש לסרט הלייב אקשן "בת הים הקטנה" של הבמאי רוב מרשל, ולדבב בסרט "לא רעים בכלל". ב-2024, דיבבה אקוופינה בסרט "קונג פו פנדה 4" בתפקיד זן. בספטמבר 2024, פורסם כי אקוופינה לוהקה לעונה השביעית של הסדרה "מראה שחורה". Yellow Ranger‏ (2014) In Fina We Trust ‏(2018) מדיה וקבצים בנושא אקוופינה בוויקישיתוף אתר האינטרנט הרשמי של אקוופינה (באנגלית) אקוופינה, ברשת החברתית פייסבוק אקוופינה, ברשת החברתית אקס (טוויטר) אקוופינה, ברשת החברתית אינסטגרם אקוופינה, ברשת החברתית טיקטוק אקוופינה, סרטונים בערוץ היוטיוב אקוופינה, ברשת החברתית Goodreads אקוופינה, במסד הנתונים הקולנועיים IMDb (באנגלית) אקוופינה, באתר "אידיבי", מאגר הידע העברי לקולנוע ישראלי ועולמי אקוופינה, באתר AllMovie (באנגלית) אקוופינה, באתר Rotten Tomatoes (באנגלית) אקוופינה, באתר Metacritic (באנגלית) אקוופינה, במסד הנתונים הקולנועיים KinoPoisk (ברוסית) אקוופינה, באתר אפל מיוזיק (באנגלית) אקוופינה, באתר ספוטיפיי אקוופינה, באתר סאונדקלאוד (באנגלית) אקוופינה, באתר Last.fm (באנגלית) אקוופינה, באתר AllMusic (באנגלית) אקוופינה, באתר MusicBrainz (באנגלית) אקוופינה, באתר דיזר אקוופינה, באתר Discogs (באנגלית) אקוופינה, באתר Songkick (באנגלית) אקוופינה, באתר Genius אקוופינה, באתר SecondHandSongs אקוופינה, באתר בילבורד (באנגלית) אקוופינה, באתר טיידל (באנגלית) Brandon, Awkwafina Joins Kung Fu Panda 4, ScreenSpy, ‏2023-05-17 (באנגלית אמריקאית) Michaela Zee, ‘Black Mirror’ Season 7 Casts Emma Corrin, Paul Giamatti, Issa Rae, Awkwafina and More, Variety, ‏2024-09-19 (באנגלית אמריקאית) Every Kids’ Choice 2024 Winner!, Nick (באנגלית)